(AUDIO) Iași: Un bărbat în vârstă de 41 de ani și-a provocat leziuni în zona capului cu un asomator de animale
Publicat in: 13 mart. 2024
Polițitștii ieșeni au fost solicitați printr-un apel la 112 să intervină la o adresă de domiciliu din municipiu, unde, o femeie și-a găsit soțul inconștient și cu urme de sânge pe corp.
Reprezentanții poliției ieșene au stabilit că bărbatul în vârstă de 41 de ani și-ar fi provocat leziuni în zona capului cu un asomator de animale, ne-a precizat purtătorul de cuvânt al Inspectoratului Județean de Poliție Iași, Mădălin Țăranu.
Mădălin Tăranu: Poliția a fost sesizată în această dimineață despre faptul că bărbatul a fost găsit la domiciliu, inconștient și cu urme de sânge pe corp. La fața locului s-a stabilit faptul că cele sesizate se confirmă și din primele cercetări s-a stabilit că bărbatul și-ar fi provocat leziuni în zona capului cu un asumator de animale. Acesta a fost transportat la o unitate medicală pentru îngrijiri medicale. În prezent, se fac verificări pentru a se stabili exact împrejurările în care s-a produs acest incident, urmând a fi dispuse măsuri legale.
În cauză a fost întocmit un dosar penal sub aspectul săvârșirii infracțiunii de vătămare corporală din culpă.
Pacientul a fost transportat în stare gravă la spital.
Coordonatorul Unității de Primire Urgențe de la Spitalul "Sfântul Spiridon" din Iași, Diana Cimpoeșu: Pacientul a fost găsit inconștient, cu hemiplegie, cu o plagă la nivelul regiunii temporale drepte, deci lateral la nivelul capului, produsă prin împușcare cu o armă pe care o avea acest pacient. În condițiile unei situații emoționale negative. S-a decis sedarea nesesia generală, intubația și începerea ventilației mecanice, în paralel cu managementul local al plăgii împușcate. Era stabil hemodinamic. A fost transferat către Spitalul de Neurochirurgie "Profesor Nicolae Oblu" pentru tratament de specialitate.
(Radio Iași/ Constantin Mihai/ FOTO radioiasi.ro)